Page:Dialogues, Intended to Facilitate the Acquiring of the Bengali Language.djvu/79

 মোর বুন একটু সূতা হইয়াছে তাই বেচিব। বেচে যা হয় তা আনিব।

তোর বুন এই কায বই নয়। মোর অনেক কায।

মর। তোর হাটে এতই কি কায।

ও জান না মোর অনেক কায। গাঁর সিকি লোক বুন মোকে সূতা বেচিতে দিয়াছে সে সকল সূতা মোকে বেচিতে হবে। আর নুন নেই তেল নেই তা নিতে হবে মাছ তরকারি আনিতে হবে।

তোরে এই গাঁর লোক কয় জনেই সূতা দিয়াছে আমিও এমন দশ বারো জনার সূতা আনিয়াছি তাতো মুই বেচিব মোকেও অনেক২ লোকে কতকি আনিতে কয়েছে যা আনিতে পারি তাই আনিব না আনিতে পারি কড়ি ফিরে দিব।

তবেইতো বুন এক জনার তা আনিব এক জনার তা আনিব না সে আশা করিয়া থাকিবে না আনিলে কি বলিবে।

মর। তা এখন তুই না আনিতে পারিলে কি করিবি বলদিকি।

হাঁ বুন তাইতো ভাই। আনিবই বা কেমন করে না আনিলে বলিবে আনিল না।

চল বুন কথায়২ বেলা হইতে লাগিল। যাব কখন। বেলা হলে আবার সূতা বিকেবে না। একেতো মন্দা।

চল যাই আর কায কি। এখন কিছু বেলা হয় নাই। এঃ বেলা হয় নাই। তুই দেখদিকি আকাশে সূর্য্য তাকিয়া কত বেলা হইয়াছে।

যে হবার সে হইয়াছে। শীঘ্র যাই হাট লাগিল বুঝি।